text: Slagteriarbejdere nedlægger arbejdet 
  07 april 2010 kl. 13.38
  Aftenholdet på Danish Crown-slagteriet i Esbjerg har nedlagt arbejdet. De over 300 medarbejdere sidder onsdag eftermiddag i møde efter at have fået at vide, at hele aftenholdet skal fjernes.   
  - Skuffede? Nej, vi er mest vrede. Det kom måske ikke bag på os, fordi Danish Crowns ledelse længe har truet med at gøre noget drastisk. Men det er klart, at det er rystende at få at vide, at vi er fyrede, siger en af de ansatte til TV SYD. Han ønsker at være anonym.
  